ЕУРАЗИЯЛЫҚ ЭКОНОМИКАЛЫҚ КОМИССИЯ 

КЕҢЕС 

Ш Е Ш І М

2022 жылғы «23» қыркүйек                № 161                              Мәскеу қаласы
Кеден одағы Комиссиясының 2011 жылғы 9 желтоқсандағы 

№ 877 шешіміне өзгеріс енгізу туралы 

2014 жылғы 29 мамырдағы Еуразиялық экономикалық одақ туралы шарттың 52-бабының 2-тармағына, Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне 
№ 2 қосымшаның 11-тармағына сәйкес Еуразиялық экономикалық комиссия Кеңесі шешті:
1.( Кеден одағы Комиссиясының «Кеден одағының «Доңғалақты көлік құралдарының қауіпсіздігі туралы» техникалық регламентін қабылдау туралы» 2011 жылғы 9 желтоқсандағы № 877 шешімінің 3-тармағында:

а) 3.2.5-тармақшада:

бірінші абзацта:

«2023 жылғы 31 қаңтарға дейін» деген сөздер «2024 жылғы 31 қаңтарға дейін» деген сөздермен ауыстырылсын; 

«жарақтандырмауға» деген сөзден кейін «немесе Техникалық регламенттің 1-тармағының екінші абзацына сәйкес қабылданған Еуразиялық экономикалық одаққа мүше мемлекеттің нормативтік құқықтық актілерінде белгіленген міндетті талаптарға сәйкес келетін құрылғымен немесе жүйемен жете жарақтандыруға» деген сөздермен толықтырылсын;

екінші абзацта:

«Көрсетілген» деген сөз «Осы тармақшаның бірінші абзацында көрсетілген» деген сөздермен ауыстырылсын;
«2023 жылғы 31 желтоқсанға дейін» деген сөздер «2024 жылғы 
31 желтоқсанға дейін» деген сөздермен ауыстырылсын;

үшінші абзацта:

«осындай» деген сөз «осы тармақшаның бірінші абзацында көрсетілген» деген сөздермен ауыстырылсын;
«2023 жылғы 31 қаңтарға дейін» деген сөздер «2024 жылғы 31 қаңтарға дейін» деген сөздермен ауыстырылсын; 

үшінші абзацтан кейін мынадай мазмұндағы абзацпен толықтырылсын:
«Еуразиялық экономикалық одаққа мүше мемлекеттің бірінің аумағында шығарылған және оның аумағында пайдаланылатын көлік құралдары (шассиі) Техникалық регламенттің талаптарына сәйкес келетін шұғыл қимылдайтын жедел қызметті шақыру құрылғысымен немесе жүйесімен жарақтандырылмаған жағдайда, осындай көлік құралдарына (шассиге) 2024 жылғы 31 желтоқсаннан бастап осы Шешімнің 
3.2.6-тармақшасы екінші абзацының ережелері қолданылады.»;
б) 3.2.7-тармақшада:

бірінші абзацта: 

«2023 жылғы 1 ақпанға» деген сөздер «2024 жылғы 1 ақпанға» деген сөздермен ауыстырылсын;

«Беларусь Республикасында,» және «, Қырғыз Республикасында» деген сөздер алып тасталсын;

екінші абзацта: 

«2023 жылғы 1 ақпанға дейін» деген сөздер «2024 жылғы 1 ақпанға дейін Беларусь Республикасында, Қырғыз Республикасында және» деген сөздермен ауыстырылсын;
«Ресей Федерациясы Үкіметінің» деген сөздер «тиісінше Беларусь Республикасы Үкіметінің, Қырғыз Республикасы Министрлер кабинетінің немесе Ресей Федерациясы Үкіметінің» деген сөздермен ауыстырылсын;
в) мынадай мазмұндағы 3.7-тармақшамен толықтырылсын:

«3.7. Аумағында осы Шешімнің 3.2.5-тармақшасының төртінші абзацында және 3.2.7 және 3.2.8-тармақшаларында көрсетілген көлік құралдарын иелену, пайдалану және оларға билік ету құқықтарын жүзеге асыруға жол берілетін Еуразиялық экономикалық одаққа мүше мемлекет туралы ақпарат осындай көлік құралының электрондық паспортында көрсетіледі.

Осындай көлік құралдары Техникалық регламенттің талаптарына сәйкес келетін шұғыл қимылдайтын жедел қызметтерді шақыру құрылғысымен немесе жүйесімен жете жарақтандырылған жағдайда, осы тармақшаның бірінші абзацында көрсетілген ақпарат көлік құралының электрондық паспортынан алып тасталады.».
2.  Осы Шешім ресми жарияланған күнінен бастап 60 күн өткен соң күшіне енетін осы Шешімнің 1-тармағының «б» тармақшасын қоспағанда, осы Шешім ресми жарияланған күнінен бастап күнтізбелік 10 күн өткен соң күшіне енеді.

